ചെക് പ്രസിഡന്റ് ആശുപത്രിയില്: സര്ക്കാര് രൂപീകരണത്തെ ബാധിക്കില്ലെന്നു സൂചന പ്രാഗ്: ചെക് റിപ്പബ്ലിക്കിന്റെ പ്രസിഡന്റ് മിലോസ് സിമാനെ ആശുപത്രിയില് പ്രവേശിപ്പിച്ചു. പാര്ലമെന്റ് തെരഞ്ഞെടുപ്പില് ജനപ്രിയ പ്രധാനമന്ത്രി ആന്ദ്രേ ബാബിസിന്റെ പാര്ട്ടി രണ്ടാമതെത്തിയതിനു പിന്നാലെയാണ് പ്രസിഡന്റ് ആശുപത്രിയിലായത്. പുതിയ സര്ക്കാര് രൂപീകരണത്തില് പ്രസിഡന്റ് നിര്ണായക തീരുമാനങ്ങള് എടുത്തേക്കാമെന്നായിരുന്നു വിലയിരുത്തലുകള്. ഞായറാഴ്ച രാവിലെ പ്രസിഡന്റ് സിമാന് പ്രധാനമന്ത്രി ആന്ദ്രേ ബാബിസുമായി കൂടിക്കാഴ്ച നടത്തിയിരുന്നു. എന്നാല് കൂടിക്കാഴ്ചയെക്കുറിച്ച് അദ്ദേഹം വിശദീകരിച്ചില്ല. ശനിയാഴ്ച നടന്ന തെരഞ്ഞെടുപ്പില് പ്രധാനമന്ത്രി ബാബിസിന്റെ യെസ് പാര്ട്ടി 27.1 വോട്ട് നേടിയപ്പോള് മൂന്ന് ലിബറല് യാഥാസ്ഥിതിക പാര്ട്ടികളുടെ സഖ്യത്തിന് 27.8 വോട്ട് കിട്ടി. മറ്റൊരു പ്രതിപക്ഷ സഖ്യത്തിനു 15.6 വോട്ടുണ്ട്. ഈ രണ്ടു സഖ്യങ്ങളും ചേര്ന്നു പുതിയ പ്രധാനമന്ത്രിയെ തീരുമാനിക്കും. കുടിയേറ്റവിരുദ്ധരായ ഫ്രീഡം ആന്ഡ് ഡയറക്ട് ഡെമോക്രാറ്റിക് പാര്ട്ടിക്ക് 9.6 വോട്ട് കിട്ടി. കമ്യുണിസ്റ്റ് പാര്ട്ടിക്ക് 3.62 വോട്ട്മാത്രമാണ് നേടാനായത്. ഇതേത്തുടര്ന്ന് കമ്യൂണിസ്റ്റ് പാര്ട്ടി നേതാവ് വോജ് ടെക് ഫിലിപ് രാജിവച്ചിരുന്നു.